Az utolsó vers (Heinrich Heine)
Kihalt immár az én szivemben 
Minden hiú világi szellem, 
Mi több, az is kihalt belőlem, 
Hogy a gonoszságot gyűlöljem. 
Nem bánt magam s más sorsa már, 
Csak egy él bennem: a halál.

Függöny le, vége a darabnak,
S most ásítozva hazaballag
Én kedves német közönségem,
S e jó nép okos ám egészen.
Ő vacsorázik most az éjbe,
S iszik vígan, harsogva, élve.
Igazat mondott ama hérosz,
Kit megdalolt hajdan Homérosz:
A legkisebb élő filiszter
Stukkert am Neckarban, biz Isten,
Boldogabb százszor, mint én, a hirös,
Árnyak királya, alvilági hős.
Versek